જીએચસીએલ કંપની અને ભૂમાફિયા સામે આંદોલન છેડીને રાજુલા પ્રાંત ઓફિસ સામે ઉપવાસ અને આમરણાંત ઉપવાસ છેડનારાની ૨૯માં દિવસે પણ અધિકારીઓએ મુલાકાત લીધી નથી. જેને પગલે ગ્રામજનોમાં રોષ વ્યાપી ગયો છે. દરમિયાન ગુરૂવારે વધુ એક ઉપવાસીની તબિયત લથડતા તેને સારવારમાં ખસેડાયા હતા. ભૂમાફિયા સામે મેદાને પડેલા ગ્રામજનોની ઉપવાસી છાવણીની મુલાકાતે પ્રતિદિન કોઈને કોઈ રાજકીય પક્ષના અગ્રણીઓ આવે છે. પરંતુ આ આંદોલનના ૨૯માં દિવસે પણ પ્રશ્નોનો નિકાલ આવ્યો નથી.